Държавен вестник, бр. 104, 2011 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  104
(3) За участие в процедурата по определяне 
на стойността по чл. 20, ал. 1 производителите 
или търговците на едро с медицински изделия 
и/или техните упълномощени представители 
подават в НЗОК следните документи:
1. заявление за участие по образец съгласно 
приложение № 2;
2. заверено от участника копие на доку­
мент, удостоверяващ правото да се извършва 
дейност по търговия с медицински изделия, 
издаден от компетентен орган;
3. копие от удостоверение за актуална 
съдебна регистрация, когато лицето не е 
пререгистрирано по Закона за търговския 
регистър, съответно копие от търговския ре­
гистър или от сходен документ по национал­
ното законодателство на съответната държава 
на производителя или търговеца на едро на 
медицински изделия, издадени не по-късно 
от 6 месеца преди подаване на заявлението; 
когато лицето е регистрирано по Закона за 
търговския регистър, то посочва единния си 
индентификационен код (ЕИК);
4. нотариално заверено пълномощно, в 
случай че заявлението се подава от предста­
вител на производителя или търговеца на 
едро; когато пълномощното не е издадено 
в Република България, за него се представя 
превод на български език, извършен от пре­
водач, който има сключен договор с Минис­
терството на външните работи за извършване 
на официални преводи;
5. документация, чрез която се доказва, че 
медицинското изделие отговаря на техниче­
ските изисквания, посочени в чл. 21;
6. удостоверение, издадено от ИАЛ, че за 
медицинското изделие няма регистрирани 
данни в ИАЛ и ЕUDAMED за инциденти/
потенциални инциденти през последните две 
години;
7. декларация, че съответният участник 
може да осигури необходимите количества 
медицински изделия по образец, съгласно 
приложение № 3;
8. предлагана цена на медицинското из­
делие.
(4) Предложената цена по ал. 3, т. 8 не 
може да бъде по-висока от продажната цена 
за съответното изделие, посочена в списъка 
по чл. 1, т. 1, буква „а“. 
Чл. 24. До 10 септември на съответната 
година производителите или търговците на 
едро с медицински изделия и/или техните 
упълномощени представители подават в НЗОК 
заявлението и документацията по чл. 23, ал. 3.
Чл. 25. (1) До 25 септември на съответна­
та календарна година Комисията извършва 
оценка на подадените документи.
(2) На заседанията на комисията, на ко­
ито се извършва оценката по ал. 1, могат да 
присъстват наблюдатели.
(3) При констатирани непълноти и/или 
пропуски в подадената документация Коми­
сията уведомява съответното лице по чл. 24 
и дава 3-дневен срок за отстраняването им.
(4) Комисията приключва своята работа 
до 30 септември на съответната календарна 
година, като изготвя протокол, в който отра­
зява постъпилите предложения, извършената 
оценка по ал. 1 и резултатите от нея.
(5) В тридневен срок от изготвянето на 
протокола по ал. 4 Комисията уведомява ли­
цата по чл. 24, които са подали предложение 
до НЗОК и не отговарят на изискванията на 
чл. 23, ал. 3, че не са допуснати до участие 
в процедурата.
(6) В уведомлението по ал. 5 се посочват 
и мотивите на Комисията за недопускане до 
участие в процедурата.
Чл. 26. (1) В тридневен срок от изготвяне­
то на протокола по чл. 25, ал. 4 Комисията 
публикува на интернет страницата на НЗОК 
покана за договаряне на отстъпки, която 
съдържа:
1. допуснатите участници по входящи номе­
ра и съответната група медицински изделия, 
за която са допуснати;
2. датата, на която ще се проведе догова­
рянето, както и график за провеждането му.
(2) За всяка група медицински изделия 
договарянето се провежда в един и същ ден 
по предварително обявения часов график за 
всеки от участниците.
Чл. 27. Процедурата по договаряне на 
отстъпки от предложените цени се провеж­
да в двуседмичен срок от публикуването на 
поканата по чл. 26, ал. 1. 
Чл. 28. С всеки от допуснатите участници 
Комисията подписва двустранен протокол, в 
който се отразява направеното от участника 
предложение за отстъпка от цената по чл. 23, 
ал. 3, т. 8 и постигнатата окончателна цена.
Чл. 29. (1) В едноседмичен срок от провеж­
дането на процедурата по чл. 27 Комисията 
извършва оценка и изготвя заключителен 
протокол, в който посочва стойността, която 
заплаща за всяка група медицински изделия.
(2) Комисията представя заключителния 
протокол на управителя на НЗОК за утвър­
ждаване.
Чл. 30. (1) До 5 ноември на съответната 
календарна година НЗОК обявява на интернет 
страницата си стойността, която заплаща за 
всяка група медицински изделия. 
(2) До 15 ноември на съответната календар­
на година участниците в процедурата писмено 
заявяват пред НЗОК желанието си съответното 
медицинско изделие да бъде заплащано със 
средства от бюджета на НЗОК. 
(3) До 15 декември на съответната кален­
дарна година НЗОК отбелязва в списъка по 
чл. 1, т. 1, буква „а“ медицинските изделия и 
стойността, до която те ще бъдат заплащани.
Чл. 31. До провеждането на съответното 
ежегодно договаряне на медицински изделия по 
чл. 20 НЗОК заплаща стойността, определена 
при предходното договаряне, но не по-късно 
от 31 март на текущата година.